Jesse Jackson

Ba ghníomhaí cearta sibhialta as Carolina Theas é an t-oirmhinneach Jesse Louis Jackson Sr. (8 Deireadh Fómhair 1941 - 17 Feabhra 2026). Chaith sé  a shaol ag troid ar son chearta phobal gorm Mheiriceá.  Sheas sé i dtoghcháin tosaigh an Pháirtí Dhaonlathaigh sa bhliain 1984 agus arís in 1988. 
clé|mion|220x220px|1973
clé|mion|220x220px|Jackson (i lár, leis an afró) ag agóidíocht in 1975
clé|mion|220x220px
clé|mion|220x220px
clé|mion|220x220px|2009

clé|mion|314x314px|ag feachtasaóicht in 1988

 Saol 
Rugadh Jackson i Carolina Theas i 1941 agus bhí an-bhaint aige le cúrsaí polaitíochta ó bhí sé an-óg.

Bhí baint mhór aige leis an ngluaiseacht cearta sibhialta i Meiriceá sna 1960idí agus d'oibrigh sé go díograiseach chun comhionannas a bhaint amach dá phobal féin.

Bhí Jackson ag troid ar son chearta sibhialta taobh le Martin Luther King. Bhí sé i láthair nuair a feallmharaíodh é i Memphis, Tennessee, in 1968.

Bhí sé ina iarrthóir dhá bhabhta d'ainmniúchán Uachtaránachta an pháirtí Dhaonlathaigh in 1984 (fuair sé 18 faoin gcéad den vóta) agus arís in 1988.   Más ea, ámh, níor breathnaíodh riamh air mar iarrthóir réalaíoch.Ach ón uair a thug Barack Obama móróráid ag coinbhinsiún an Pháirtí Dhaonlathaigh sa bhliain 2004, bhíothas ag caint faoi mar iarrthóir intofa. 

Thacaigh Jesse Jackson go mór le feachtas Barack Obama, beart a dúirt go leor ag an am a spreag an pobal dubh le vóta a chaitheamh do Obama agus a raibh tionchar mór aige ar an toradh i dToghchán na hUachtaránachta in 2008.  Is cinnte nach ndéanfar dearmad ar na pictiúir i mí Eanáir 2009 de Jackson ag caoineadh agus Obama ag seasamh chun tosaigh lena óráid a thabhairt.

In 2015, chuir Jackson ciníochas i leith ollchomhlachtaí Silicon Valley.  “Tá íomhá den scoth ag comhlachtaí ar nós Apple, Facebook, eBay, Amazon agus Google agus tá fir dheasa, chúláilte i gceannas orthu nach gcaitheann stocaí ná carbhait. Ach is í fírinne an scéil go bhfuil na comhlachtaí seo chomh ciníoch agus a d’fhéadfaidís a bheith.”

In 2017, tugadh le fios go raibh an galar Parkinson ar Jackson. Cailleadh é ar 17 Feabhra 2026.   Maireann a bhean Jacqueline agus seisear leanaí.

 Féach freisin 

mion|clé|Jackson le Lisa Ellis (ar dheis) ag ócáid ​​bailithe airgid do na Daonlathaigh i gCarolina Theas in 2022|366x366px

 Tagairtí 

 Naisc sheachtracha 

Catagóir:Daoine a rugadh i 1941
Catagóir:Básanna in 2026
Catagóir:Baistigh
Catagóir:Cléir
Catagóir:Daoine as Carolina Theas
Catagóir:Daonlathaigh na Stát Aontaithe
Catagóir:Fir
Catagóir:Gníomhaithe cearta daonna Meiriceánacha Afracacha
Catagóir:Gníomhaithe Meiriceánacha Afracacha
Catagóir:Peileadóirí Meiriceánacha
Catagóir:Pobalóirí